UEFA Konferences līga

**UEFA Konferences līga** (), līdz 2024. gadam zināma kā **UEFA Eiropas konferences līga** (*UEFA Europa Conference League*), ir gadskārtējas futbola sacensības Eiropas futbola klubiem, ko  no 2021. gada organizē UEFA. Klubi kvalificējas sacensībām, pamatojoties uz sniegumu nacionālajās līgās un kausa izcīņas sacensībās. Tas ir trešais Eiropas klubu futbola līmenis pēc Čempionu līgas un Eiropas līgas.

Pirmā sezona notika 2021.—2022. gadā. Par pirmajiem uzvarētājiem kļuva Itālijas kluba *[[AS Roma]]* futbolisti.

Sacensībās galvenokārt piedalās komandas no zemāk rangā esošām UEFA dalībnieku asociācijām. Neviena komanda nekvalificējas tieši grupu turnīram, 10 komandas grupu turnīrā nonāk pēc zaudējuma Eiropas līgas kvalifikācijas izslēgšanas kārtā, bet pārējās — no Eiropas Konferences līgas kvalifikācijas. Kopējā klubu pārstāvniecība Eiropas klubu turnīros netiek palielināta, turnīrs tika izveidots, samazinot Eiropas līgas dalībnieku skaitu.

## Vēsture
Jau kopš 2015. gada UEFA apsvēra trešā līmeņa Eiropas futbola klubu sacensību pievienošanu, lai klubiem no zemāka ranga UEFA dalībvalstīm dotu lielāku iespēju spēlēt grupu turnīros.  UEFA izpildkomiteja apstiprināja trešā līmeņa turnīra izveidi 2021.—2024. gada klubu sacensību ciklā. Sacensību provizoriskais nosaukums bija "Eiropas līga 2" (UEL2). Tika apstiprināts formāts ar 32 komandām grupu turnīrā, vienlaikus samazinot Eiropas līgas grupu turnīra dalībnieku skaitu no 48 uz 32.

Sacensību oficiālais nosaukums "UEFA Eiropas konferences līga" tika paziņots . 2023. gadā UEFA nolēma līgu no 2024.—2025. gada sezonas pārdevēt par UEFA Konferences līgu, lai ļautu tai tālāk attīstīties kā atsevišķām sacensībām.

## Formāts
### Kvalifikācija
Līdzīgi kā UEFA Čempionu līgā, Konferences līgas kvalifikācija ir sadalīta divos "zaros" — čempionu zarā un līgas zarā. Čempionu zarā piedalās komandas, kas zaudējušas Čempionu līgas kvalifikācijā vai nonāk no UEFA Eiropas līgas čempionu zara.

Komandu skaits, kas no katras valsts piedalīsās tieši Eiropas Konferences līgas kvalifikācijā, ir atkarīgs no vietas UEFA koeficientu rangā:
* 1. līdz 5. vietai rangā ir viena komanda;
* 6. līdz 15. vietai rangā ir divas komandas;
* 16. līdz 50. vietai rangā ir trīs komandas;
* 51. līdz 55. vietai rangā ir divas komandas;
* Lihtenšteinai nav vietējās līgas, to pārstāv tikai Lihtenšteinas kausa ieguvēji, neatkarīgi no vietas koeficientu rangā.

### Pamatturnīrs un izslēgšanas spēles
Pirmajās trīs sezonās grupu turnīrā piedalījās 32 komandas, kas tika sadalītas astoņās grupās pa četrām komandām katrā. Grupu pirmo vietu ieguvēji kvalificējās astotdaļfinālam, bet otro vietu ieguvēji — izslēgšanas priekšsacīkšu kārtai, kurā sacentās ar komandām, kas ieguva trešās vietas Eiropas līgas grupu turnīrā. Šīs kārtas uzvarētāji arī iekļuva astotdaļfinālā, kam sekoja ceturtdaļfināli, pusfināli un fināls.

Sākot ar 2024.—2025. gada sezonu, pamatturnīrā (līgas fāzē) katra komanda aizvada sešas spēles pret dažādiem pretiniekiem, bet visas 36 komandas ir klasificētas vienā grupā. Pirmās astoņas komandas uzreiz kvalificējas astotdaļfinālam, bet 9. līdz 24. vietas ieguvēji aizvada 1. izslēgšanas kārtu, kuras uzvarētāji arī iekļūst astotdaļfinālā.

Eiropas konferences līgas uzvarētājiem ir tiesības nākamajā sezonā piedalīties UEFA Eiropas līgas grupu turnīrā. Spēles parasti tiek aizvadītas ceturtdienās.

## Uzvarētāji un finālisti

## Atsauces

## Ārējās saites
* UEFA oficiālā mājaslapa 
* UEFA sacensību formāts 2021/24